
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της περιοχής «Άγιος Ιωάννης» (πολεο¬ 
δομική ενότητα 14) και τμήματος της περιοχής «Μεσαμπελιές - 

Φορτέτσα» (πολεοδομική ενότητα 15) του Δήμου Ηρακλείου (Ν. 

Ηρακλείου)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1 (παρ. 4), 5 (παρ. 1,4,5 και 6), 7 
(παρ. 1, 2 και 4) και 43 (παρ. 3) του ν. 1337/1983 «Επέκταση των 
πολεοδομικών σχεδίων, οικιστική ανάπτυξη και σχετικές ρυθμίσεις» (Α' 
33), όπως το άρθρο 6 τροποποιήθηκε με την παραγρ. 2 του άρθρου 8 
και η παραγρ. 3 του άρθρου 43 αντικαταστάθηκε με την παράγρ. 18 
του ίδιου άρθρου του ν. 1512/1985 «Τροποποίηση και συμπλήρωση 
πολεοδομικών διατάξεων, ρύθμιση συναφών θεμάτων και θεμάτων του 
Ταμείου Νομικών» (Α' 4). 

2. Τις διατάξεις των άρθρων 1, 2, 3, 9, 11, 29 και 70 του ν.δ/τος 
της 17.7.1923 «Περί σχεδίων πόλεων κ.λπ.» (Α' 228) όπως μεταγενέ¬ 
στερα τροποποιήθηκαν και συμπληρώθηκαν. 

3. Τις διατάξεις των άρθρων 6 (παρ. 1), 7, 8 και 9 του ν. 1577/ 
1985 «Γενικός Οικοδομικός Κανονισμός» (Α' 210) όπως τροποποιήθη¬ 
καν με το άρθρο 13 (παρ. 1, 2, 3) του ν. 1647/1986 «Οργανισμός 
Κτηματολογίου και Χαρτογραφήσεων Ελλάδας ΟΚΧΕ» (Α' 141) και 
το άρθρο 1 (παρ. 3 και 4) του ν. 1772/1988 «Τροποποίηση διατάξεων 
του ν. 1577/1985 «ΓΟΚ» και άλλες σχετικές διατάξεις» (Α' 91). 

4. Τις διατάξεις της παρ. 1 του άρθρου 23 του ν. 1558/1985 «Κυ¬ 
βέρνηση και Κυβερνητικά Όργανα» (Α' 137). 

5. Την υπ’ αριθ. 26968/1271/29.3.1988 απόφαση του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων 
«Έγκριση γενικού πολεοδομικού σχεδίου του οικισμού Ηρακλείου του 
δήμου Ηρακλείου του οικισμού Νέας Αλικαρνασσού κοινότητας Νέας 
Αλικαρνασσού και των οικισμών Γαζιού και Αγίιχς Μαρίνας της κοινό- 
τητοις Γαζιού (ν. Ηροικλείου)» (Δ’ 458). 

6. Την υπ’ αριθ. 342/19/29.12.1988 απόφαση του Αναπληρωτή 
Υπουργού Περιβάλλοντος, Χωροτοιξίας και Δημοσίων Έργων «Χαρα¬ 
κτηρισμός ως πυκνοδομημένων τμημάτων των πολεοδομικών ενοτή¬ 
των 14 και 15 του δήμου Ηροικλείου (ν. Ηροικλείου)». 

7. Την υπ’ αριθ. 343/20/4.1.1989 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων 
«Έγκριση πολεοδομικής προμελέτης της πολεοδομικής ενότητας 15 
του δήμου Ηρακλείου (ν. Ηρακλείου)». 

8. Την υπ’ αριθ. Ε. 34604/5081/1976 απόφαση του Υφυπουργού 
Δημοσίων Έργων «Περί εξαιρέσεως εκ της αρμοδιότητος του Νομάρ¬ 
χου, ως προς την έγκρισιν, επέκτασιν, τροποποίησιν, κ.λπ. των σχεδίων 
πόλεων και κωμών, περιοχών ιδιαιτέρου ενδιαφέροντος» (Β' 1270). 


9. Τις υπ’ αριθ. 328/1983, 412/1987, 413/1987, 414/1987, 
440/87, 455/1987, 497/1987, 145/1988, 147/1988, 154/ 
1988 γνωμοδοτήσεις του δημοτικού συμβουλίου Ηρακλείου. 

10. Την υπ’ αριθ. 1.8.1988 (πρακτ. 17°) γνωμοδότηση του Συμ¬ 
βουλίου Χωροταξίας, Οικισμού και Περιβάλλοντος ν. Ηρακλείου. 

11. Την υπ’ αριθ..394/1988 γνωμοδότηση του Κεντρικού Συμβου¬ 
λίου Χωροτοιξίας, Οικισμού και Περιβάλλοντος. 

12. Την υπ’ αριθ. 42/1989 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1 

Εγκρίνεται: α) το πολεοδομικό σχέδιο της περιοχής «Άγιος Ιωάν¬ 
νης» (πολεοδομική ενότητα 14) και τμήματος της περιοχής «Μεσαμπε¬ 
λιές - Φορτέτσα» (πολεοδομική ενότητα 15) του Δήμου Ηρακλείου (ν. 
Ηροικλείου) ως εξής: 

I. των τμημάτων τους που είναι οικισμοί προυφιστάμενοι του έτους 
1923 και έχουν χαρακτηρισθεί ως πυκνοδομημένοι με την υπ’ αριθ. 
342/19/29.12.1988 απόφαση του Αναπληρωτή Υπουργού Περιβάλ¬ 
λοντος, Χωροταξίοις και Δημοσίων Έργων με τις διατάξεις των άρθρων 
1 και 2 του ν. δ/τος της 17.7.1923, 

II. τμημάτων πυκνοδομημένων'έκτδς σχεδίου και εκτός ορίων οικι¬ 
σμών προ του έτους 1923, αραιοδομημένων και αδόμητων με τις δια¬ 
τάξεις του ν. 1337/1983 και 

III. καθορίζονται οικοδομήσιμοι χώροι, οδοί, πεζόδρομοι, κοινόχρη¬ 
στοι χώροι, χώροι νηπιαγωγείου, δημοτικού σχολείου, γυμνασίου - λυ¬ 
κείου, πανεπιστημίου, βρεφονηπιακού σταθμού, χώροι εκκλησίας ως 
και η θέση και διάταξη των κτιρίων αυτών, χώρος αθλητικού κέντρου, 
δημοτικού κτιρίου πολλαπλών χρήσεων και 

β) η αναθεώρηση του ρυμοτομικού σχεδίου της περιοχής διανομών 
του Υπουργείου Γεωργίας με τον καθορισμό ρυμοτομικών γραμμών, 
χώρων στάθμευσης και κοινοχρήστων χώρων όπως οι σχετικές ρυθμί¬ 
σεις φαίνονται στα εννέα (9) σχετικά πρωτότυπα διαγράμματα σε κλί¬ 
μακα 1:1000 που θεωρήθηκαν από τον Προϊστάμενο της Διεύθυνσης 
Τοπογραφικών Εφαρμογών με την υπ’ αριθ. 25547/1989 πράξη του 
και που συνοπτικά τους αντίτυπα δημοσιεύονται με το παρόν διάταγμα. 

Άρθρο 2 

Οι περιοχές των οποίων το πολεοδομικό σχέδιο εγκρίνεται με την πα¬ 
ραγρ. II του άρθρου 1 του παρόντος, υπάγονται ως προς την εισφορά σε 
γη στις διατάξεις των παραγράφων 4 και επόμενες του άρθρου 8 του ν. 

1337/1983. 

Άρθρο 3 

Εγκρίνεται, όπως διατυπώνεται στα επόμενα άρθρα: α) ο πολεοδομι- 
κός κανονισμός της παραπάνω περιοχής της οποίας το πολεοδομικό 
σχέδιο εγκρίνεται με την παράγραφο II του άρθρου 1 του παρόντος, β) ο' 
καθορισμός των όρων και περιορισμών δόμησης του πυκνοδομημένου 

τμήματος του οικισμού, που επίσης το πολεοδομιχό σχέδιο εγκρίνεται 
με την παραγρ. 1 του ίδιου άρθου χαι γ) η τροποποίηση των όρων και 
περιορισμών δόμησης της περιοχής της οποίας αναθεωρείται το πολεο- 
δομιχό σχέδιο με την παιραγρ. β του άρθρου 1, που είχαν καθοριστεί με 
το από 4.5.1985 π.δ/γμα (Δ' 237). 

Άρθρο 4 

1. Στα οικοδομικά τετράγωνα ή στα τμήματα οικοδομικών τετρα¬ 
γώνων που περικλείονται με μαύρη εστιγμένη γραμμή και χαρακτηρί¬ 
ζονται στα σχετικά διαγράμματα με το στοιχείο Ο.Τ.Κ., επιτρέπεται η 
χρήση πολεοδομικού κέντρου, όπως προσδιορίζεται με το άρθρο 4 του 
από 23.2.1987 π.δ/τος (Δ' 166). 

2. Στο οικοδομικό τετράγωνο που χαρακτηρίζεται στο ένα από τα 9 
σχετικά διαγράμματα με το στοιχείο Ο.Τ.Κ.1, επιτρέπεται η παραπάνω 
χρήση εκτός από τη χρήση .κατοικίας στο ισόγειο των οικοδομών. 

3. Στους λοιπούς οικοδομήσιμους χώρους επιτρέπεται η χρήση, γενι¬ 
κής κατοικίας όπως προσδιορίζεται με το άρθρο 3 του ίδιου ως άνω 
π.δ/τος. 

Άρθρο 5 

Στο πρόσωπο των οικοπέδων οικοδομημένων ή μη που βρίσκονται 
στις περιοχές των οποίων το πολεοδομικό σχέδιο εγκρίνεται με την πα- 
ραγρ. II του άρθρου 1 του παρόντος, επιβάλλεται προκήπιο πλάτους 
τεσσάρων (4) και δέκα (10) μέτρων όπως φαίνεται στα ίδια διαγράμ¬ 
ματα. 

Άρθρο 6 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων καθορίζονται κατά τομείς Α, 
Α1, Β, Γ, Δ, Ε, Ζ και Η όπως φαίνονται στα ίδια διαγράμματα ως εξής: 

Α. Τομείς Α, Α1 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια (200) τ.μ. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα. 

α) Τα οικόπεδα τα οποία κατά τη δημοσίευση του παρόντος διατάγ¬ 
ματος έχουν ελάχιστο πρόσωπο οκτώ (8) μέτρα, ελάχιστο εμβαδόν εκα¬ 
τόν πενήντα (150) τ.μ. και 

β) τα οικόπεδα που προκύπτουν από την οριστική πράξη εφαρμογής 
πολεοδομικής μελέτης ή προέρχονται από τις εισφορές σε γη σύμφωνα 
με το άρθρο 8 του ν. 1337/1983 εφόσον έχουν ελάχιστο πρόσωπο έξι 
(6) μέτρα, ελάχιστο εμβαδόν εκατόν είκοσι (120) τ.μ. 

3. Μέγιστο ποσοστό κάλυψης των οικοπέδων: εβδομήντα τοις εκατό 
(70%) της επιφάνειας τους. 

4. Συντελεστής δόμησης: οκτώ δέκατα (0,8). 

5. Κατ’ εξαίρεση της προηγουμένης παραγράφου 4 ορίζεται συντελε¬ 
στής δόμησης ένα και τέσσερα δέκατα (1,4) για οικόπεδα εμβαδού μι¬ 
κρότερου των 150 τ.μ. εφόσον η συνολική επιφάνεια ορόφων δεν υπερ¬ 
βαίνει τα 120 τ.μ. 

Η εξαίρεση αυτή έχει εφαρμογή σε οικόπεδα που έχουν προκόψει από 
κατάτμηση μέχρι της 10.3.1982 αφού αφαιρεθεί το εμβαδόν της εισφο¬ 
ράς σε γή σύμφωνα με το ν. 1337/1983. 

6. Το μέγιστο επιτρεπόμενο ύψος των κτιρίων ορίζεται: 
α) Για τον τομέα Α: εννέα (9) μέτρα. 

β) Για τον τομέα Α1: επτά (7) μέτρα. 

Στα κτίρια του παραπάνω τομέα Α1 επιβάλλεται η κατασκευή στέ¬ 
γης με αύξηση του μεγίστου ύψους κατά ένα και μισό (1,5) μέτρο. 

Β. Τομέας Β (πυκνοδομημένος οικισμός προ του έτους 1923) 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια (200) τ.μ. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα τα οικόπεδα τα οποία είχαν: 

- στις 25.7.1979 ημέρα δημοσίευσης του από 19.7.1979 π.δ/τος 
(Δ’ 401) ελάχιστο πρόσωπο οκτώ (8) μέτρα, ελάχιστο εμβαδόν εκατόν 
πενήντα (150) τ.μ. 

- στις 2.7.1968 ημέρα δημοσίευσης του από 15.6.1968 β.δ/τος 


(Δ' 111) ελάχιστο πρόσωπο έξι (6) μέτρα, ελάχιστο εμβαδόν ογδόντα 
(80) τ.μ. 

3. Μέγιστο ποσοστό κάλυψης των οικοπέδων: εβδομήντα τοις εκατό 
(70%) της επιφάνειας τους. 

4. Συντελεστής δόμησης: ένα και είκοσι εκατοστά (1,20). 

5. Μέγιστο επιτρεπόμενο ύψος των κτιρίων: επτά και μισό (7,5) μέ¬ 
τρα. 

Γ. Τομέας Γ (περιοχή αναθεώρησης). 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια (200) τ.μ. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα τα οικόπεδα με όποιες διαστάσεις 
παραχωρήθηκαν από το δημόσιο. 

3. Μέγιστο ποσοστό κάλυψης των οικοπέδων: εβδομήντα τοις εκατό 
(70%) της επιφάνειας τους. 

4. Συντελεστής δόμησης: ένα και είκοσι εκατοστά (1,20). 

5α. Μέγιστο επιτρεπόμενο ύψος των κτιρίων: επτά (7) μέτρα. 

β. Επιβάλλεται η κατασκευή στέγης με αύξηση του μεγίστου ύψους 
κατά ένα και μισό (1,5) μέτρο. 

Δ. Τομείς Δ και Ε 

1. Ελάχιστο πρόσωπο: δέκα τρία (13) μέτρα. 

Ελάχιστο εμβαδόν: τριακόσια (300) τ.μ. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα: 

α) τα οικόπεδα τα οποία κατά τη δημοσίευση του παρόντος διατάγ¬ 
ματος έχουν ελάχιστο πρόσωπο: δέκα (10) μέτρα, ελάχιστο εμβαδόν 
διακόσια (200) τ.μ. και 

β) τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γή σύμ¬ 
φωνα με το άρθρο 8 του ν. 1337/1983 εφόσον έχουν ελάχιστο πρό¬ 
σωπο: έξι (6) μέτρα, ελάχιστο εμβαδόν: εκατόν είκοσι (120) τ.μ. 

3. Μέγιστο ποσοστό κάλυψης των οικοπέδων: εβδομήντα τοις εκατό 
(70%) της επιφάνειας τους. 

4. Συντελεστής δόμησης: οκτώ δέκατα (0,8). 

5. Κατ’ εξαίρεση της προηγουμένης παραγράφου 4, ορίζεται συντε¬ 
λεστής δόμησης ένα και τέσσερα δέκατα (1,4) για οικόπεδα εμβαδού μι¬ 
κρότερου των 150 τ.μ. εφόσον η συνολική επιφάνεια ορόφων δεν υπερ¬ 
βαίνει τα 120 τ.μ. Η εξαίρεση αυτή έχει εφαρμογή σε οικόπεδα που 
έχουν προκόψει από κατάτμηση μέχρι της 10.3.1982 αφού αφαιρεθεί 
το εμβαδόν της εισφοράς σε γη σύμφωνα με το ν. 1337/1983. 

6. Το μέγιστο επιτρεπόμενο ύψος των κτιρίων ορίζεται: 
α) για τον τομέα Δ: έντεκα (11) μέτρα. 

β) για τον τομέα Ε: εννέα (9) μέτρα. 

Ε. Τομείς Ζ και Η. 

1. Ελάχιστο πρόσωπο: δέκα πέντε (15) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα: 

α) τα οικόπεδα τα οποία κατά τη δημοσίευση του παρόντος διατάγ¬ 
ματος έχουν ελάχιστο πρόσωπο: δέκα (10) μέτρα, ελάχιστο εμβαδόν 
διακόσια (200) τ.μ. και 

β) τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γή σύμ¬ 
φωνα με το άρθρο 8 του ν. 1337/1983 εφόσον έχουν ελάχιστο πρό¬ 
σωπο: έξι (6) μέτρα, ελάχιστο εμβαδόν: εκατόν είκοσι (120) τ.μ. 

3. Το μέγιστο ποσοστό κάλυψης των οικοπέδων ορίζεται: 

α) Για τον τομέα Ζ: εβδομήντα τοις εκατό (70%) της επιφάνειας 
τους. 

β) Για τον τομέα Η: εξήντα τοις εκατό (60%) της επιφάνειας τους. 

4. Ο συντελεστής δόμησης ορίζεται: 

α) Για τον τομέα Ζ: οκτώ δέκατα (0,8). 

β) Για τον τομέα Η: έξι δέκατα (0,6). Για οικόπεδα εμβαδού μικρότε¬ 
ρου των 200 τ.μ. ορίζεται συντελεστής δόμησης οκτώ δέκατα (0,8) 
εφόσον η συνολική επιφάνεια ορόφων δεν υπερβαίνει τα 120 τ.μ. 

5. Κατ’ εξαίρεση της προηγουμένης παραγράφου 4 ορίζεται συντελε- 

στής δόμησης ίνα και τέσσερα δέκατα (1,4) για οικόπεδα εμβαδού μι¬ 
κρότερου των 150 τ.μ. εφόσον η συνολική επιφάνεια ορόφων δεν υπερ¬ 
βαίνει τα 120 τ.μ. 

Η εξαίρεση αυτή έχει εφαρμογή σε οικόπεδα που έχουν προκόψει από 
κατάτμηση μέχρι της 10.3.1982 αφού αφαιρεθεί το εμβαδόν της εισφο¬ 
ράς σε γη σύμφωνα με το ν. 1337/1983. 

6. Μέγιστο επιτρεπόμενο ύψος των κτιρίων και για τους δύο τομείς Ζ 
και Η: εννέα (9) μέτρα. 

Ζ. Επιπλέον των προϋποθέσεων των παραγράφων 1 και 2 των ενο¬ 
τήτων Λ, Β, Γ, Δ και Ε τα οικόπεδα θεωρούνται άρτια και οικοδομήσιμα 
εφόσον στο οικοδομήσιμο τμήμα τους εγγράφεται κάτοψη κτιρίου με 
ελάχιστη επιφάνεια πενήντα (50) τ.μ. και ελάχιστη πλευρά πέντε (5) μέ¬ 
τρα. 


Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 6 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

